12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 799 της 26/31 Οκτ. 1961 (ΦΕΚ Α΄ 205) Περί αποδοχών Επιμελητών, βοηθών κλπ. των ανωτάτων εκπαιδευτικών ιδρυμάτων πτυχιούχων Ιατρικής Σχολής Πανεπιστημίου. Έχοντες υπ’ όψει: α)τας διατάξεις της παρ. 5 του άρθρ. 2 του Ν.Δ. 3972/1959, β)την υπ’ αριθ. 615/1961 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού, επί των Οικονομικών και επί της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρον μόνον.-Εις τους επιμελητάς, βοηθούς, παρασκευαστάς και διδασκάλους των ανωτάτων εκπαιδευτικών ιδρυμάτων, τους κεκτημένους πτυχίον των Ιατρικών Σχολών και των παρ’ αυταίς Οδοντιατρικών Τμημάτων των Πανεπιστημίων Αθηνών και Θεσσαλονίκης ή ισοτίμων αυταίς της αλλοδαπής, χορηγείται, επί πλέον των υπό του εκάστοτε ισχύοντος μισθολογίου προβλεπομένων δια τον βαθμόν και την θέσιν αυτών αποδοχών, και ειδικόν επιστημονικόν επίδομα, οριζόμενον εις τα 40% του βασικού αυτών μισθού δια τους μέχρι του 6ου βαθμού, εις τα 25% του βασικού αυτών μισθού δια τους λοιπούς και εις τα 100% δια τους αναισθησιολόγους ιατρούς των νοσοκομείων των Πανεπιστημίων. Εις τον Ημέτερον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος δ/τος. 